**GP3** (offisielt navn: **GP3 Series**) var et formelbilmesterskap som ble lansert i 2010 som et rekrutteringsmesterskap for GP2. Seriens siste sesong var i 2018, fra og med 2019 vil serien slås sammen med FIA Formula 3 European Championship. Serien vil da bli kjent som FIA Formula 3 Championship.

GP3 følger, sammen med GP2, hele den europeiske delen av Formel 1-sesongen. I 2012 var GP3 også til stede på gatebanen i Monaco, etter at de hadde forsøkt i to år, men ikke lykkes grunnet plassmangel. I likhet med GP2-mesterskapet gir GP3 førerne erfaring fra Grand Prix-miljøet, og benytter seg av all infrastrukturen som er til stede for Formel 1-løpene, så som banefunksjonærer og medisinske fasiliteter.

I løpet av mesterskapets korte historie har tre GP3-førere fortsatt helt opp til Formel 1. Dette er Esteban Gutiérrez (Sauber), Valtteri Bottas (Williams, og Jean-Éric Vergne (Toro Rosso).

Mange førere har også gått videre til GP2, som Esteban Gutiérrez, Pål Varhaug og Stefano Coletti i 2011, og James Calado, Rio Haryanto, Simon Trummer, Tom Dillmann og Nigel Melker i 2012. Førere har også gått til andre mesterskap, som IndyCar i USA og Formel Renault 3,5-liter.

Resultater
----------

| Sesong | Vinner | Andreplass | Tredjeplass | Vinnende team |
| --- | --- | --- | --- | --- |
| 2010 | Mexicos flagg Esteban Gutiérrez (ART Grand Prix) | Canadas flagg Robert Wickens (Status Grand Prix) | Sveits’ flagg Nico Müller (Jenzer Motorsport) | Frankrikes flagg ART Grand Prix |
| 2011 | Finlands flagg Valtteri Bottas (Lotus ART) | Storbritannias flagg James Calado (Lotus ART) | Nederlands flagg Nigel Melker (RSC Mücke Motorsport) | Frankrikes flagg Lotus ART |
| 2012 | New Zealands flagg Mitch Evans (MW Arden) | Tysklands flagg Daniel Abt (Lotus GP) | Portugals flagg António Félix da Costa (Carlin) | Frankrikes flagg Lotus GP |
| 2013 | Flagget til Russland Daniil Kvyat (MW Arden) | Flagget til Argentina Facu Regalia (ART Grand Prix) | Det amerikanske flagget Conor Daly (ART Grand Prix) | Flagget til Frankrike ART Grand Prix |
| 2014 | Det britiske flagget Alex Lynn (Carlin) | Det britiske flagget Dean Stoneman (Marussia Manor Racing) | Flagget til Tyskland Marvin Kirchhöfer (ART Grand Prix) | Det britiske flagget Carlin |
| 2015 | Flagget til Frankrike Estaban Ocon (ART Grand Prix) | Flagget til Italia Luca Ghiotto (Trident) | Flagget til Tyskland Marvin Kirchhöfer (ART Grand Prix) | Flagget til Frankrike ART Grand Prix |
| 2016 | Flagget til Monaco Charles Leclerc (ART Grand Prix) | Flagget til Thailand Alexander Albon (ART Grand Prix) | Flagget til Italia Luca Ghiotto (Trident) | Flagget til Frankrike ART Grand Prix |
| 2017 | Det britiske flagget George Russell (ART Grand Prix) | Det britiske flagget Jack Aitken (ART Grand Prix) | Flagget til Japan Nirei Fukuzumi (ART Grand Prix) | Flagget til Frankrike ART Grand Prix |
| 2018 | Flagget til Frankrike Anthoine Hubert (ART Grand Prix) | Flagget til Russland Nikita Mazepin (ART Grand Prix) | Det britiske flagget Callum Ilott (ART Grand Prix) | Flagget til Frankrike ART Grand Prix |

Referanser
----------

1. ↑  «GP2 organisers announce GP3 series». *autosport.com*. Haymarket Publications. 13. oktober 2008. Besøkt 1. april 2013.

Eksterne lenker
---------------

* Offisielt nettsted for GP3